CELEX: 32005R1278
Language: el
Date: 2005-08-02 00:00:00
Title: Κανονισμός (ΕΚ) αριθ. 1278/2005 της Επιτροπής, της 2ας Αυγούστου 2005, που τροποποιεί για πεντηκοστή φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

3.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/34
            
         
      ΚΑΝΟΝΙΣΜΌΣ (ΕΚ) αριθ. 1278/2005 ΤΗΣ ΕΠΙΤΡΟΠΉΣ
   
   της 2ας Αυγούστου 2005
   που τροποποιεί για πεντηκοστή φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχoντας υπόψη
   τη συνθήκη για την ίδρυση της Ευρωπαϊκής Κoινότητας,
   τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1, πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 29 Ιουλίου 2005, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Το παράρτημα Ι πρέπει, συνεπώς, να τροποποιηθεί αναλόγως.
            
         
               (3)
            
            
               Ο παρών κανονισμός θα πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σ' αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2005
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9· κανονισομός όπως τροποποιήθηκε τελευταία από τον κανονισμό (ΕΚ) αριθ. 1264/2005 της Επιτροπής (ΕΕ L 201 της 2.8.2005, σ. 29).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Οι παρακάτω εγγραφές προστίθενται στον κατάλογο με τίτλο «Φυσικά πρόσωπα»:
      
                  1)
               
               
                  Faycal Boughanemi (γνωστός και ως Faical Boughanmi). Διεύθυνση: viale Cambonino, 5/B — Cremona, Ιταλία. Ημερομηνία γεννήσεως: 28.10.1966. Τόπος γεννήσεως: Τύνιδα, Τυνησία. Υπηκοότητα: Τυνησιακή. Άλλες πληροφορίες: Αριθμός ιταλικού φορολογικού μητρώου BGHFCL66R28Z352G.
               
            
                  2)
               
               
                  Ahmed El Bouhali (γνωστός και ως Abu Katada). Διεύθυνση: vicolo S. Rocco, 10 — Casalbuttano (Cremona), Ιταλία. Ημερομηνία γεννήσεως: 31.5.1963. Τόπος γεννήσεως: Sidi Kacem, Μαρόκο. Υπηκοότητα: Μαροκινή. Άλλες πληροφορίες: Αριθμός ιταλικού φορολογικού μητρώου LBHHMD63E31Z330M.
               
            
                  3)
               
               
                  Abdelkader Laagoub. Διεύθυνση: via Europa, 4 — Paderno Ponchielli (Cremona), Ιταλία. Ημερομηνία γεννήσεως: 23.4.1966. Τόπος γεννήσεως: Καζαμπλάνκα, Μαρόκο. Υπηκοότητα: Μαροκινή. Άλλες πληροφορίες: Αριθμός ιταλικού φορολογικού μητρώου LGBBLK66D23Z330U.